Rolv Muri

Rolv Lorentz Muri (født 22. desember 1921, død 1992) var en norsk maler, kjent for maleriene fra hjemplassen hans i Olden.Glenny Alfsen, Rolv Muri, maler i Norsk kunstnerleksikon, I-IV, utgitt 1982-86.Rolv Muri i Store norske leksikon. 

Han vokste opp på Gjøvik og begynte etter farens ønske å jobbe for Postverket, hvilket brakte ham til fødebyen Ålesund.  Efter fem år kom den andre verdenskrig og han søkte dekning ved onkelens gård en tid, før han søkte opptak ved Statens Håndverks- og Kunstindustriskole og var ett års tid i 1945. Derefter gikk han fra 1946 til 1947 på Statens kunstakademi og tok for seg studieturer til Frankrike og Tyskland. I Danmark traff han kunstnerkona Helga og de livnærte seg av kunsten noen tid, før de overtok Rolvs morsgard, den bratte gården Auflem/AvleinRolf Braadland, Kunstmålaren Rolv Lorentz Muri, utgitt i 2002 av fylkesarkivet i Sogn og Fjordane. innerst i Nordfjord.  

Etter fire år i bondeyrket tok han opp kunstnervirket og kunne i 1959 debutere på Høstutstillingen med «Fjellside». I 1963 mottok han Sogn og Fjordane sitt kunstnerstipend,Minneord, en nekrolog i Bergens Tidende den 3. februar 1992. og i 1966 Statens treårige arbeidsstipendium, slik at han tre år etter kunne avholde sin første egne utstilling i Oslo Kunstforening. Senere ble det flere slike og han ble endog innkjøpt av Nasjonalgalleriet og Riksgalleriet. Det hele toppet seg da han i 1977 ble en av de første i landet som mottok Statens garantiinntekt for kunstnere, dog fortsatte han med en mer beskjeden gårdsdrift (høy og sau).Bodil Fuhr, Maler med mange lerret å bleke i Aftenposten den 26. august 1978.  Også Norsk kulturråd anskaffet to av hans malerier.Wibeke Knagenhjelm, Naturen — den store inspirator i Aftenposten den 24. april 1984.

Han var sønn av Emil Rasmusson Muri (1897) og Milda Ellingsdotter Auflem (1899–1996).Morens dødsår fra Digitalarkivet i Norge . 

 Referanser 

 Litteratur 


Kategori:Norske malere
Kategori:Personer fra Stryn kommune